CELEX: 62021CN0336
Language: da
Date: 2021-05-27 00:00:00
Title: Sag C-336/21: Anmodning om præjudiciel afgørelse indgivet af Landesgericht Korneuburg (Østrig) den 27. maj 2021 — L GmbH mod F GmbH, BW og SW

30.8.2021   
            
            
               DA
            
            
               Den Europæiske Unions Tidende
            
            
               C 349/18
            
         
      Anmodning om præjudiciel afgørelse indgivet af Landesgericht Korneuburg (Østrig) den 27. maj 2021 — L GmbH mod F GmbH, BW og SW
      (Sag C-336/21)
      (2021/C 349/22)
      Processprog: tysk
      
         Den forelæggende ret
      
      Landesgericht Korneuburg
      
         Parter i hovedsagen
      
      
         Appellant: L GmbH
      
         Appelindstævnt: F GmbH, BW og SW
      
         Præjudicielle spørgsmål
      
      
                  1.
               
               
                  Skal artikel 5, stk. 3, i forordning (EF) nr. 261/2004 (1) fortolkes således, at et luftfartsselskab ikke er forpligtet til at betale kompensation såfremt det når frem til passagerernes endelige bestemmelsessted med en forsinkelse på 7 timer og 41 minutter, fordi flyvemaskinen på flyvningen forud for den foregående flyvning blev beskadiget ved et lynnedslag; den tilkaldte tekniker fra en servicevirksomhed, som luftfartsselskabet havde engageret, efter landingen kun konstaterede mindre skader, som ikke forringede flyvemaskinens funktionsdygtighed (»some minor findings«); flyvningen forud for den foregående flyvning blev gennemført; det i forbindelse med et »pre-flight check« før gennemførelsen af den foregående flyvning imidlertid viste sig, at flyvemaskinen foreløbigt ikke ville kunne anvendes, og luftfartsselskabet derfor i stedet for den oprindeligt planlagte og beskadigede flyvemaskine indsatte et erstatningsfly, som gennemførte den foregående flyvning med en forsinkelse ved afgang på 7 timer og 40 minutter?
               
            
                  2.
               
               
                  Skal artikel 5, stk. 3, i forordning nr. 261/2004 fortolkes således, at alle forholdsregler, der med rimelighed kan træffes, omfatter et tilbud til passagererne om ombooking til en anden flyvning, hvormed de ville have nået deres endelige destination med en forsinkelse på 5 timer, selv om luftfartsselskabet i stedet for den ikke længere anvendelige flyvemaskine gennemførte flyvningen med en erstatningsflyvemaskine, hvormed passagererne nåede deres endelige destination med en større forsinkelse?
               
            
         (1)  Europa-Parlamentets og Rådets forordning (EF) nr. 261/2004 af 11.2.2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91 (EUT 2004, L 46, s. 1).